****

**Kabelgennemføringssystem til hurtig montage af ikke-konfektionerede kabler**

Ud over kabelgennemføringssystemet CES til færdigmonterede kabler tilbyder Phoenix Contact nu også en løsning til kabler uden stik: CES Multigates. De nye metalforstærkede kabelgennemføringsplader muliggør en hurtig, billig og pladsbesparende indføring af ikke-konfektionerede kabler gennem væggen.

Op til 37 kabler kan installeres pålideligt. Takket være den dobbelte membrantætning, kapslingsklasse IP66/67 og et driftstemperaturområde fra -40 oC til +100 oC kan kabelgennemføringspladerne også anvendes udendørs. Derudover er de udført i henhold til UL 94 V-0, og de er oliebestandige. De er derfor også egnede til robuste applikationer.

Kabelgennemføringssystemet kan anvendes til kabler med en diameter fra 5 til 60 mm. Forskellige modeller med forskellig kabelkonfektionering sikrer, at den rigtige kombination af kabler installeres hurtigt og tid og plads spares. I kombination med modulplader kan kabelgennemføringspladerne monteres direkte på styretavlens væg eller bund.

For yderligere information kontakt Product Manager Henning O. Lippert, hlippert@phoenixcontact.dk eller vores kundeservice på telefon 36 77 44 11.